CELEX: C2005/205/23
Language: da
Date: 2005-08-20 00:00:00
Title: Sag C-256/05: Anmodning om præjudiciel afgørelse forelagt ved begæring af 13. juni 2005 fra Telekom-Control-Kommission i en sag vedrørende Telekom Austria AG

20.8.2005   
            
            
               DA
            
            
               Den Europæiske Unions Tidende
            
            
               C 205/13
            
         Anmodning om præjudiciel afgørelse forelagt ved begæring af 13. juni 2005 fra Telekom-Control-Kommission i en sag vedrørende Telekom Austria AG
   (Sag C-256/05)
   (2005/C 205/23)
   Processprog: tysk
   Ved begæring af 13. juni 2005, indgået til Domstolens Justitskontor den 17. juni 2005, har Telekom-Control-Kommission i en sag vedrørende Telekom Austria AG forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er Kommissionens beslutning af 20. oktober 2004, K(2004)4070 endelig udg., hvorved Telekom-Control-Kommission i medfør af artikel 7, stk. 4, i direktiv 2002/21/EF påbydes at trække det den 20. juli 2004 meddelte beslutningsudkast i sagen M 9/03, M 9a/03, der er registreret ved Kommissionen som sag AT/2004/0090, om markedsanalyse af markedet for »transittjenester i det faste offentlige telefonnet« tilbage, gyldig, når henses til artikel 253 EF, artikel 7, stk. 4, artikel 8, stk. 2, og artikel 14, 15 og 16 i direktiv 2002/21/EF samt Kommissionens retningslinjer for markedsanalyser og Kommissionens henstilling vedrørende markederne (1)?
   
      (1)  EFT L 108, s. 33.